section_heading: Klupska karijera
paragraph_text: Kao 17-godišnjak počeo je igrati nogomet u novosadskoj Vojvodini. Godine 1936. seli se u Zagreb gdje dolazi na studij, te prelazi u HŠK Građanski. Vrlo rano probio se u prvu momčad Građanskoga. Kraće vrijeme igrao je u Češkoj, a potom se vratio u matični klub. Igrajući za zagrebački Građanski osvaja 2 prvenstva Kraljevine Jugoslavije (1937. i 1940.).